open-index/open-wikipedia-markdown huggingface dataset:
Kodi ya mapato Tanzania

**Kodi ya mapato Tanzania** ni tozo kwa wananchi wa Jamhuri ya Muungano wa Tanzania inayotokana na vyanzo vitatu ambavyo ni ajira, biashara pamoja na uwekezaji. Aina hiyo ya kodi inatozwa kwa mamlaka ya Sheria ya Kodi ya Mapato ya mwaka 2004, kama ilivyorekebishwa. Usimamizi wa kodi ya mapato hufanywa na Mamlaka ya Mapato Tanzania (Tanzania Revenue Authority - TRA).

Sheria ya Kodi ya Mapato ya Tanzania, ilianza kutumika Julai, 2004. Sheria hiyo imeunda upya mfumo wa kodi ya mapato kulingana na mahitaji ya kisasa na kubatilisha Sheria ya Kodi ya Mapato, 1973. Kodi inatozwa kwenye mapato ya ajira, mapato kutoka kwenye biashara na mapato kutokana na uwekezaji. Watu wanaostahili kulipa kodi ni pamoja na vyombo na watu binafsi. 

Chombo kinaweza kuwa shirika au mfuko, udhamini na shirika linaelezwa kwa muhtasari kuwa ni chombo chochote kilichosajiliwa au kisichosajiliwa cha watu au chama. Kwa ubia, ni watu binafsi ndani ya ubia wanatozwa kwenye hisa zao za mapato. Kodi ni kwa mapato ya kimataifa ya wakazi (au watu binafsi, au wakazi wa zaidi ya miaka miwili). 

Wakati utozaji kodi kwa wasio wakazi ni kwa chanzo cha mapato ya Tanzania tu. Kiwango cha Kodi ya Shirika/Kampuni ni 30%. Kiwango cha kuanzia kutoza kodi binafsi ni Tsh.960,000 kwa mwaka na viwango vinaanzia 18.5% hadi kiwango cha juu cha 30%. Kodi mbalimbali za muda na za zuio za mwisho zinatumika kwa kurahisisha ukusanyaji wa kodi.

Zaidi ya hayo, Tanzania inatoa motisha nzuri iliyowianishwa na ya ushindani katika biashara ya fedha hasa katika sekta za kipaumbele kama vile utengenezaji bidhaa, kilimo, utalii, mafuta ya petroli, gesi na madini. Katika sekta zote hizi, isipokuwa sekta za petroli na gesi, utwaaji wa bidhaa zote za mtaji na spea zimepewa kiwango cha sifuri kwa madhumuni ya ushuru wa bidhaa zinazoagizwa na VAT kucheleweshwa mpaka baadaye. 

Gharama za utafiti wa kilimo zinaruhusiwa kwa madhumuni ya kodi ya mapato, utwaaji wa mtaji unatozwa 100%. Unaweza pia kuagiza bidhaa zote za mtaji, spea, vifaa vya hoteli, vitu vya kulipuka kwa ajali ya gesi na utafutaji wa mafuta bila ushuru. Tanzania pia imetia saini mikataba ya kodi mbili na Denmark, India, Italia, Norway, Sweden, Kenya, Uganda, Zambia na Finland.

Jamii:Siasa ya Tanzania
Rwekaza Mukandala

**Rwekaza Sympho Mukandala** (alizaliwa Bukoba, Tanzania, 30 Septemba, 1953) ni profesa mstaafu wa Chuo Kikuu cha Dar es Salaam, Tanzania .

## Maisha
Alipata elimu yake ya msingi katika shule ya msingi Bukoba, na elimu ya sekondari katika shule za Tabora na Musoma. Baadae alijiunga na chuo cha Dar es Salaam (1973 - 1976), ambapo alipata Shahada ya Sanaa (Hons.) juu ya Uhusiano wa Kimataifa na Utawala. Mwaka 1977 alitunukiwa shahada ya uzamili ya Utawala wa maendeleo katika Chuo Kikuu cha Dar es Salaam.

Mwaka 1988 alipata shahada ya uzamivu katika Sayansi ya siasa katika Chuo Kikuu cha California, Berkeley, na cheti cha Uchumi katiba mpya. Pia alitunukiwa zawadi ya Peter Odegard kama mwanafunzi bora wa shahada ya uzamivu huko California. 

Baada ya kumaliza shahada yake ya uzamivu, alirejea chuo kikuu cha Dar es Salaam mnamo mwaka 1988 kama Mhadhiri mkuu katika sayansi ya siasa na utawala wa Jamii. Tangu hapo mpaka sasa amefanikiwa kutunukiwa nafasi mbalimbali za kitaaluma na kiutawala kama Profesa wa sayansi ya siasa na utawala wa jamii. 

Profesa Mukandala hufundisha Kanuni za jumuia (Organization theories), Utawala wa Umma, Demokrasia na Uchaguzi.

Pia ni Mwenyekiti wa taasisi mbalimbali zikiwemo REDET, TEMCO, ESRF, EAFUI.  

Katika kipindi cha masomo yake ambapo ameweza kufikia hatua ya kuitw profesa, ameweza kuandika vitabu mbalimbali. 

Amehudumu kama makamu mkuu wa Chuo Kikuu cha Dar es Salaam kwa takriban miaka kumi; amestaafu mwaka 2018 na nafasi yake imeshikwa na profesa Anangisye

## Tanbihi
Jamii:Waliozaliwa 1953
Jamii:Watu walio hai
Jamii:Wanaume wa Tanzania
Jamii:Chuo Kikuu cha Dar es Salaam
Utalii

)]]
.]]
, mji mkuu wa zamani wa Polandi, sasa ni kituo cha utalii.]]

**Utalii**ni kitendo cha kusafiri kutoka sehemu moja kwenda sehemu nyingine kwa lengo la burudani, biashara kujifunza au makusudi mengine. 

Utalii huweza kukuza uchumi wa nchi fulani endapo nchi hiyo itapokea fedha za kigeni kutoka kwa watalii ambao wanatoka nchi tofauti na nchi hiyo ambayo imepokea fedha za kigeni.

Shirika la Utalii Duniani huwaelezea watalii kama watu ambao "kusafiri na kukaa katika maeneo nje ya mazingira yao ya kawaida kwa zaidi ya saa ishirini na nne na si zaidi ya mwaka mmoja mfululizo kwa burudani, biashara na madhumuni mengine, si kuhusiana na zoezi la shughuli betala kutoka ndani ya mahali walipotembelea". 

Utalii umekuwa burudani maarufu kimataifa. Mwaka 2008, kulikuwa na watalii zaidi ya milioni 922 kimataifa waliofika, pamoja na ukuaji wa 1,9% ikilinganishwa na 2007. Kimataifa risiti utalii ilikua kwa US $ bilioni 944 (euro bilioni 642) mwaka 2008, na ongezeko halisi la 1,8%.

Maeneo muhimu zaidi ya utalii ni miji ya serikali (kwa mfano Delhi-New Delhi), miji ya zamani na miji ya kihistoria (Krakov), vituo vya utamaduni na maeneo ya thamani, kama vile mbuga za taifa (Hifadhi ya Serengeti).

Jamii:Utalii
Jamii:Uchumi
Pigazzano

thumb|300px
**Pigazzano** ni kijiji cha Italia kaskazini, manispaa ya Travo, wilaya ya Piacenza.

## Viungo vya nje 
* Comune ya Travo  

Jamii:Emilia-Romagna
Gómez Palacio, Durango

thumb| Mji wa Gómez Palacio, Durango
**Gómez Palacio** ni mji mkubwa wa pili katika jimbo la Durango upande wa kaskazini-mashariki ya jimbo. Kwa mujibu wa sensa iliyofanyika mnamo mwaka wa 2005, mji una wakazi wapatao 239,842 wanaoishi katika mji huu. Mji upo m 1,150 kutoka juu ya usawa wa bahari. Eneo lake ni 382.3 km². 

Mji ulianzishwa mwaka 1885.

Jamii:Miji ya Mexiko
Aaron Ringera

**Aaron Ringera** ni mwanasheria kutoka nchi ya Kenya aliyekuwa mkurugenzi mkuu wa KACC hadi tarehe 30 Septemba 2009 alipojiuzulu.

Jamii:Wanasheria wa Kenya
Jamii:Watu walio hai
Orodha ya vyuo vikuu Ghana

Hii ni **orodha ya vyuo vikuu nchini Ghana.**

## Vyuo Vya Umma 
Kuna Vyuo vikuu vya umma saba katika nchi ya Ghana lakini pia kuna taasisi nyingine zinazotoa shahada ya kwanza na stashahada. 

* Chuo Kikuu cha Ghana, Legon
* Chuo Kikuu cha Sayansi na Teknolojia cha Kwame Nkrumah, Kumasi
* Chuo Kikuu cha Cape Coast, Cape Coast
* Chuo Kikuu cha Elimu, Winneba
* Chuo Kikuu cha Masomo ya Maendeleo, Tamale
* Chuo Kikuu cha Teknolojia na Maswala ya Migodi, Tarkwa
* Chuo cha Mawasiliano ya Simucha Ghana, Accra
* Taasisi ya Usimamizi na Utawala wa Umma (GIMPA)
* Taasisi ya Lugha Ghana (GIL)
* Taasisi ya ya Masomo ya Biashara, Legon
* Taasis ya Uandishi wa Habari ya Ghana
* Taasisi ya Kitaifa ya Filamu na Televisheni, Accra

## Vyuo vya binafsi 
* Taasisi ya Kitaifa ya Filamu na Televisheni, Accra

## Vyuo vishirikishi, Vyuo vikuu vya binafsi 
**Taasisi ya Kitaifa ya Filamu na Televisheni, Accra**

* Chuo Kikuu cha Kikatoliki cha Ghana, Fiapre, Sunyani
* Chuo Kishirikishi cha Huduma ya Kikrisyo, Kumasi
* Chuo Kishirikishi cha Kiisilamu cha Ghana, East Legon
* Chuo Kikuu cha Methodist Ghana, Dansoman, Accra 
* Chuo Kishirikishi cha Kipentekosti cha Ghana, Sowutuom, Accra 
* Chuo Kishirikishi cha Garden City*, Kumasi 
* Chuo Kishirikishi cha Data Link, Tema
* Chuo Kishirikishi cha Mawasiliano ya Simu cha Ghana, Tesano, Accra
* Chuo Kishirikishi cha Masomo ya Usimamizi cha Accra na Kumasi

## Asili 
* Halmashauri ya kitaifa ya kuidhinisha Vyuo Vikuu-Ghana 
* Halmashauri ya kitaifa ya kuidhinisha Vyuo Vishirikishi-Ghana 

## Marejeo
## Viungo vya nje 
* Webometrics Ranking of World Universities (Universitites nchini Ghana) - Januari 2007 
* Vyuo vikuu nchini Ghana kwa NI Daniels
* Ghana Government: Shule na Vyuo vikuu 
* Wizara ya Elimu, Sayansi na Michezo, Ghana 
* Ghanaweb.com: Vyuo vikuu

!
Ghana
Orodha ya Vyuo Vikuu Malaysia

Hii ni **orodha ya vyuo vikuu katika nchi ya Malaysia.** Vyuo vikuu hivyo ni vya aina mbili; yaani vyuo vya umma au serikali na vyuo vya binafsi. Vyuo vya binafsi vinajumuisha matawi ya vyuo vikuu vya Malaysia na kampasi za vyuo vya nchi za kigeni.

Orodha inayofuata imeainishwa katika matawi mawili ambayo yanaambatanishwa na majimbo vinamopatikana. Kwa kusudi la orodha hii, taasisi za masomo ya juu zilizoidhinishwa kutoa shahada za digrii lakini ambazo si vyuo vikuu zimejumuishwa katika mgao wa vyuo ambatani (ikiwa ni pamoja na taasisi zisizokuwa za elimu chini ya sheria ya elimu 1996). Taasisi za masomo ya juu ambazo hazijaidhinishwa kuwapa shahada wanafunzi, zimeorodheswa katika orodha tofauti.

Ikiwa taasisi fulani hazina tafsiri rasmi ya majina yake, hupewa tafsiri na Muungano wa Jumuiya ya Vyuo Vikuuna kutumiwa.

## Vyuo vikuu na vyuo vingine vya umma 
Vyuo vya umma nchini Malaysia hupata fedha kutoka kwa serikali na kutawaliwa/simamiwa kama taasisi za binafsi. Kando na Chuo Kikuu cha Malaysia na Chuo Kikuu Teknolojia cha Mara vilivyoanzishwa na sheria mbili tofauti za Bunge, vyuo vingine vya umma nchini Malaysia viliundwa na halmashauri kuu kutokana na sheria ya mwaka 1971 kuhusu vyuo vikuu na sehemu ya vyuo hivyo.  Hadi hivi karibuni, Wizara ya Elimu iliwajibika kwa taasisi saba zilizo sehemu ya vyuo vikuu. Taasisi hizi (matawi ya vyuo vikuu) zimepandishwa daraja na kuwa vyuo vikuu na kwa sasa hamna matawi ya vyuo vikuu.

**Jimbo la Johor** 

**Jimbo la Kedah** 

**Jimbo la Kelantan** 

**Jimbo la Kuala Lumpur** 

**jimbo la Malacca** 

**Jimbo la Negeri Sembilan** 

**Jimbo la Pahang** 

**Jimbo la Penang ** 

**Jimbo la Perak** 

**Jimbo la Perlis** 

**Jimbo la Sabah** 

**Jimbo la Sarawak** 

**Jimbo la Selangor** 

**Jimbo la Terengganu** 

## Vyuo vikuu na vyuo vingine vya binafsi 
Kuanzishwa kwa vyuo vikuu vya binafsi na matawi ya vyuo vikuu kuliwezekana kutokana na sheria ya 1996 iliyoruhusu kuanzishwa kwa taasisi za elimu ya juu za kibinafsi.  Hapo awali taasisi za elimu ya juu za kibinsfsi zilikuwepo lakini hazikuidhinishwa kutoa shahada zake za digrii. Badala yake, ziliwapa wanafunzi mafunzo na kuwapa shahada kutoka vyuo vingine.

**Jimbo la Kedah** 

**Jimbo la Kuala Lumpur** 

**Jimbo la Malacca** 

**Jimbo la Negeri Sembilan** 

**Jimbo la Penang** 

**Jimbo la Perak** 

**Jimbo la Sarawak** 

**Jimbo la Selangor** 

**Jimbo la Terengganu** 

## Marejeo 
## Angalia pia 
* Elimu ya Malaysia

## Viungo vya nje 
* Directory of Malaysia Public Universities (MOHE) 
* Directory of Malaysia Private Taasisi ya Elimu ya Juu (MOHE) 

Malaysia
Malaysia
Aracaju

thumbnail|right|280px|Mji wa Aracaju 

 
**Aracaju** ni jina la mji mkuu wa jimbo la Sergipe katika Brazil. Kwa mujibu wa sensa iliyofanyika mnamo mwaka wa 2006, mji una wakazi wapatao 500,000 wanaoishi katika mji huu. Mji upo m 4 kutoka juu ya usawa wa bahari.

Jamii:Miji ya Brazil
Jamii:Sergipe
The Firm

**The Firm** lilikuwa kundi bab-kubwa la muziki wa hip hop ambalo limeanzishwa mjini New York City, Marekani mnamo 1996. Lilianzishwa na rapa Nas, meneja wake Steve Stoute, mtayarishaji Dr. Dre na kikosi kizima cha watayarishaji Trackmasters. Kundi linaunganisha na marapa wenye-chimbuko la marapa wa East Coast- Nas, Foxy Brown, AZ na Nature, ambaye amechukua nafasi ya Cormega baada ya kutolewa katika kundi.

Japokuwa kundi lilipokea matarajio mwanana ya mafanikio kutoka kwa washabiki wakati wa kusaini katika studio ya Dr. Dre, Aftermath, albamu ya kwanza ya The Firm, *The Album * (1997), imetengeneza mauzo ya kuvunja moyo na imepokea tathmini mbovu kabisa. Albamu yao ya kwanza ndiyo albamu pekee na baadaye kuvunjika mnamo mwaka wa 1998 ambamo kila mwanachama ameendelea kufanya shughuli za kujitegemea.

## Historia 
## Diskografia
### Studio albamu 
## Tanbihi 
## Marejeo 
* 
* 
* 
* 
* 

## Viungo vya nje
* 
* [The Firm](http://www.discogs.com/artist/Firm%2C+The+(6)) at Discogs

Jamii:Makundi ya hip hop ya Marekani
Jamii:Wasanii wa Interscope Records
Gogo

thumb|250px|Magogo msituni.
**Gogo** (wingi: **magogo**) ni shina la mti lililokatwa. Mara nyingi huwa na maumbo ya mviringo na linatokana na miti mikubwa.

Magogo hutumika kwa kazi mbalimbali, kama vile kuni za kupikia, kutengeneza nguzo za ujenzi wa nyumba za jadi, au kutengeneza samani na vyombo vya nyumbani. Aidha, gogo linaweza kutumiwa kama nyenzo ya kuchonga sanamu na kazi za mikono.

Jamii:Ubao
Ron Kenoly

**Ron Kenoly** (alizaliwa tarehe 6 Desemba, 1944 huko Coffeyville, Kansas) ni kiongozi wa ibada ya Kikristo, mwimbaji na mtunzi ambaye tume yake ni "kujenga mazingira ya kuweka wazi uwepo wa Mungu". Mtindo wa muziki wake ni wa sifa za kufurahisha na umahiri katika utumizi wa ala. Ingawa Kenoly hucheza mwenyewe katika rekodi yake moja tu, yeye huongoza mnamo kwa sauti yake na daima na husaidiwa na wanamuziki na kwaya kubwa. 

Yeye ana digrii kadhaa, ikiwa ni pamoja na shahada ya muziki kutoka Alameda College, digrii ya 'Master'  kutoka Faith Bible College, na 'Doctorate' ya Huduma katika Muziki wa Dini kutoka Friends International Christian University. [1] taaluma yake ya muziki ilianza baada ya muda alipokuwa katika kundi la wanajeshi wa Angani Marekani. [1] awali alikuwa na kundi inayoitwa Shades of Difference (Vivuli vya Mabadiliko), lakini masuala ya familia yake yakamsababisha kukihama kikundi. Mafanikio yake makuu yalikuwa katika mwaka wa 1992 ambapo *Lift Him Up* ilipokuwa albamu iliyouza zaidi kwa kiasi hicho. [1] *Welcome Home* pia ilipata umaarufu mkuu, na kwa mujibu wa Billboard ilikuwa miongoni mwa zile bora kwenye "Top Indie Contemporary Christian Music album", [1] na kushinda tuzo la Chama cha Nyimbo za Injili cha DOVE katika "Albamu ya Sifa na Kuabudu" mnamo mwaka 1997. [2] Alisajiliwa katika "Integrity Music" lakini hivi sasa hafanyi kazi ya kuwarekodia tena.

Alianza kufanya kazi katika huduma kamili mnamo mwaka 1985. Alianza kama kiongozi wa ibada katika Jubilee Christian Centre mjini San Jose, California. Si muda mrefu baadaye, mwaka 1987, alikadiriwa kuwa Mchungaji wa muziki. Kama kiongozi wa ibada, lengo lake kuu lilikuwa kuongoza ibada. Alipokuwa Mchungaji, akawa mchungaji mkuu katika idara nzima ya muziki ya Jubilee Christian Centre. Mwaka 1993, baada ya mafanikio ya rekodi mbili za Integrity, alianza kupokea mialiko kutoka kote duniani. Makanisa yalimtaka kuja kuongoza sifa na ibada, na pia kuwasaidia kuendeleza idara zao za muziki. Hivyo muda mfupi baadaye, aliitwa Balozi wa muziki katika Jubilee Christian Centre. Alitumwa na kanisa kama balozi duniani ili kusaidia kuendeleza makanisa na kupata uwiano kati ya ibada na Neno. Mwaka 1996, alipokea shahada ya 'Doctorate' katika Huduma ya Muziki wa Kidini. Mwaka 1999, alipata wito kuhama kutoka California na kuelekea Pwani ya Mashariki (East Coast). Kwa hivyo, alihamisha huduma hadi Central Florida ambapo anaendelea kusafiri, kuzungumza, kuimba na kufundisha na kurekodi. Yeye anaimba ulimwenguni kote.

Jamii:Watu walio hai
Jamii:Waimbaji wa Marekani
Jamii:Waliozaliwa 1944
Theo Walcott

200px|right|thumb|Theo Walcott
**Theo James Walcott** (amezaliwa 16 Machi 1989) ni mchezaji wa mpira kutoka nchi ya Uingereza. Anacheza kwa Everton FC na kwa Timu ya Mpira ya Kitaifa ya Uingereza.

Jamii:Waliozaliwa 1989
Jamii:Wachezaji mpira wa Uingereza
Jamii:Watu walio hai
M-pesa

thumb|Nembo la  M-Pesa
**M-pesa** ni huduma ya kutuma pesa kwa kutumia simu ya mkononi inayotolewa na kampuni ya Safaricom. 

Kenya ndiyo nchi ya kwanza kutumia huduma hiyo maarufu ambayo ilizinduliwa mwezi Aprili mwaka wa 2007 kwa ushirikiano kati ya Safaricom na Vodafone. Tangu wakati huo, Mpesa imetia fora sana, hasa kwa wananchi wa mapato ya chini wasio na akaunti za benki. Kulingana na takwimu rasmi za Safaricom, M-pesa ina wateja zaidi ya milioni saba na imewezesha Wakenya kutuma na kupokea takriban shilingi bilioni 230 kufikia Agosti 2009. Mwaka huo, Safaricom iliboresha huduma hii hivi kwamba Wakenya wanaweza kupokea pesa moja kwa moja kutoka kwa jamaa zao walioko nchini Uingereza. 

Baadhi ya mambo yanayoipa umaarufu huduma hii ni kama vile urahisi wa kuitumia na kwamba mtu hahitaji kuwa na akaunti ya benki kutuma au kupokea pesa. Isitoshe, usalama wake ni wa hali ya juu na anayeitumia hupokea ujumbe mfupi papo hapo kudhibitisha kuwa ametuma au kupokea kiasi fulani cha pesa kwa/kutoka mtu fulani. Kwa sasa, huduma hii imepanuliwa na kuwawezesha Wakenya kulipia bidhaa na huduma kadha wa kadha, kama vile stima, maji, posta, nauli, karo, na hata mishahara ya wafanyikazi. 

## Safaricom
Kampuni ya Safaricom, ambayo ilisajiliwa katika Soko la Hisa la Nairobi inaongozwa na Michael Joseph, Afisa Mkuu Mtendaji ambaye amekuwa katika hatamu za uongozi wa kampuni hii yenye mgawo mkubwa zaidi wa wateja nchini Kenya tangu ilipoanzishwa mwaka wa 2000. Kuimarika kwake kumeifanya kutambulika kama Kampuni inayoheshimika zaidi katika Afrika Mashariki kwa miaka mitatu mfululizo. 

## Viungo vya nje
*Safaricom
*M-pesa

Jamii:Uchumi wa Kenya
StarCraft

thumb|StarCraft
**StarCraft** ni mchezo wa video unaohusu sayansi ya kijeshi na mikakati uliotengenezwa na Blizzard Entertainment.

## Historia 
Mchezo wa kwanza wa mfululizo StarCraft ulitolewa kwa Microsoft Windows tarehe 31 Machi 1998. Na zaidi ya nakala milioni 11 kuuzwa duniani kote kufikia Februari 2009, ni moja ya michezo bora kwa kuuza inayotumika kwenye kompyuta binafsi. Nakala inayotumika kwenye Mac OS ilitolewa Machi 1999.

#### Vitimbi 
Mchezo huu unatokea katika karne ya 26, mchezo unahusisha aina tatu ya viumbe vinavyopambana kupata utawala katika sehemu mbali kwenye anga za mbali: Terrans,ambao ni binadamu walitoroka kutoka Dunia na wenye ujuzi wa kuishi katika hali yoyote; Zerg, ambao ni viumbe wanaofanana na wadudu wako katika harakati za maumbile ukamilifu na ukoloni wa jamii nyingine; na Protoss,ambao ni viumbe wanaofanana na binadamu lakini wana ujuzi wa kiteknolojia na uwezo wa psionic wanajaribu kuhifadhi ustaarabu wao na njia ya falsafa kali ambayo hailingani na ile ya Zerg. Mchezo huu umesifiwa kwa kuanzisha mtindo wa matumizi ya makundi ya kipekee katika michezo ya mikakati na kwa hadithi yenye kusisimua.

Wengi wa waandishi wa habari katika sekta hii wameisifu StarCraft kama mojawapo ya michezo bora na muhimu kabisa, na kwa kuongeza kiwango cha uzuri wa michezo ya mikakati. Mbinu ya kucheza StarCraft inayohusisha wachezaji wengi ni maarufu hasa katika Korea ya Kusini, ambapo wachezaji wenye umaarufu na timu hushiriki katika mechi,hufadhiliwa na makampuni, na kushindana katika mashindano yanayotangazwa.
## Viungo vya Nje 
* Official *StarCraft* website
* The *StarCraft* Compendium on Battle.net 

Jamii:Michezo ya kompyuta
Eneo bunge la Bonchari

**Eneo bunge la Bonchari**  ni jimbo la uchaguzi nchini Kenya. Ni mojawapo ya majimbo tisa katika Kaunti ya Kisii. 

Jimbo hili lilianzishwa kwa ajili ya uchaguzi wa 1988.

## Wajumbe wa Bunge 
## Kata 
## Marejeo
## Viungo vya Nje
*Muungano wa Kidemokrasia 

Jamii:Kaunti ya Kisii
B
Nameless

**David Mathenge**  (amezaliwa Agosti 1976), anafahamika zaidi kwa jina lake la kisanii **Nameless,**  ni msanii wa kapuka nchini Kenya.

## Taawasifu 
Yeye alipata umaarufu mwaka 1999 kupitia Ushindani wa "Star search" uliofanywa na stesheni ya radio ya [Capital(98.4 fm) http://www.capitalfm.co.ke], ambayo alishinda kwa wimbo wake wa awali "Megarider" Wimbo huu unaongelea m kijana ambaye hana pesa na ilhali anajaribu kumpata kipusa.Fedha alizonazo zinatosha tu tiketi ya Kenya Bus , na si maisha ambayo msichana huyo anataka. Alifanya wimbo huo na na mtayarishaji Tedd Josiah na ulikaa kwenya kwenye chati kwa wiki kadhaa  Alitia saini na Ogopa Deejays mnamo mwaka wa 2001.katika Ogopa DJ's alikuwa pamoja na wasanii kama vile marehemu E-Sir amabaye walifanya wimbo wa "Boomba Train," na Amani : "Ninanoki" mwaka wa 2002 wimbo ambao ulivunja rekodi kwenya chati nchini Kenya kwa kusalia siku 110 nambari moja

Amekwenda kwenye ziara kaadhaa Afrika Mashariki , Marekani na pia Uingereza Alitoa albamu yake ya "on fire mwaka wa"2004. Pia mwaka huo huo wa 2004 Mathenge alimuoa msanii mwenzake Wahu Kagwe waliyekuwa wakirekodi pamoja katika Ogopa DJ's. Wana mtoto mmoja, binti ambaye alizaliwa mwaka 2006. Yeye pia ni mbunifu na alfuzu kutoka Chuo Kikuu cha Nairobi.

Kikundi cha 'pop' kutoka Afrika Kusini ; Jamali walitoa wimbon wimbo wa "nigger" na ilisemekana kwamba waliuiba wimbo huo kutoka kwa Nameless. Lakini baadaye Jamali walikubali kumshirikisha Nameless kama Mwandishi wa "maisha" kwenye albamu yao ya "Yours Fatally"

Yeye alikuwa miongoni mwa orodha ya watu mia moja (100) wenya ushawishi mkubwa sana nchini Kenya kama iliyotolewa na gazeti la The Standard Agosti 2007 

## Tuzo 
* Kisima Music Awards 2004 - Mwanamziki wa Boomba Bora
* Kisima Music Awards 2006 - Mwanamziki Mwanaume Bora kwenya Afro Fusion & Video Bora *(Sinzia)*  
* 2006 Pearl of Africa Music Awards (PAM Awards) - Mwanaume Bora (Kenya) 
* 2007 Tanzania Music Awards (Kilimanjaro Music Awards) - Wimbo Bora Afrika Mashariki *(Sinzia)*  
* 2007 Channel O Music Video Awards - Mwanaume Bora( "Sinzia") 
* 2008 Pearl of Africa Music Awards - Mwanaume mwanamziki Bora Kenya 
* Kisima Music Awards 2008 - Mwanamzikin Mwanaume wa Mwaka & Video Bora ( "Salari") 
* Tanzania Music Awards 2009 - Wimbo Bora Afrika Mashariki ( "Salari") 
* 2009 MTV Africa Music Awards - Msanii wa Mwaka, Chaguo la Wasikilizaji 

### Kuchaguliwa 
* Tanzania Music Awards 2005 - Albamu Bora Afrika Mashariki ( "On Fire") 
* 2006 MTV Europe Music Awards 2006 - Mwanamziki Bora Afrika
* 2009 MTV Africa Music Awards - Mwanamziki Bora 

## Marejeo
## Viunganish vya nje 
* Ogopa DJs Tovuti rasmi 
* MTV Base Afrika profile: Nameless 
* Nameless 'profile, lyrics, audio, video, nk 
* ya Capital

Jamii:Wanamuziki wa Kenya
Jamii:Waliozaliwa 1976
Jamii:Watu walio hai
Jamii:Kisima Music Award winners
E-Sir

**Issah Mmari**, anayejulikana zaidi kwa jina lake la kisanii **E-Sir** (20 Mei 1981 – 16 Machi 2003), alikuwa msanii maarufu wa hip hop na kapuka kutoka Nairobi, Kenya.

Alianzisha kazi yake ya muziki chini ya studio ya Ogopa DJs, ikijulikana kwa uwezo wa kutengeneza wimbo wenye ubora wa hali ya juu na mtindo wa Kiswahili. Alipata umaarufu mwaka 2001 kupitia wimbo wake “Jo”, ulioongozwa na mtindo wa rap wa Black Rob katika “WHOA”, na hivyo kuipandisha hadhi yake katika tasnia ya muziki ya Kenya. Baadaye, alitoa albamu yake ya kwanza “Nimefika” mwaka 2003, ambayo ilipata mafanikio makubwa. Pia, E-Sir alishinda tuzo nne katika Kisima Music Awards 2003.

E-Sir alifariki kwa ajali ya barabarani tarehe 16 Machi 2003, akiwa njiani kutoka Nakuru kuelekea kufanikisha albamu yake. Kifo chake kilisababisha huzuni kubwa miongoni mwa mashabiki wake, hasa kwa sababu alikuwa katika kilele cha umaarufu wake. Baadhi ya nyimbo zake zinazojulikana ni “Mos Mos”, “Boomba Train”, “Hamunitishi”, na “Leo ni Leo”. Baada ya kifo chake, wimbo mmoja wa kumbukumbu, “Maisha”, ulitolewa akiwa ameimba pamoja na Nameless.

Ndugu mdogo wa E-Sir, Habib, pia ni msanii wa muziki na pamoja na kundi la Manga, wamezindua nyimbo kadhaa zikiwemo “Dunda” na “Fever”, wakidumisha urithi wa muziki wa familia yao.

## Albamu ya nimefika 
**Nyimbo kwenye Albamu**

* 1.Jobless corner 1 (Skit)
* 2.Kamata
* 3.Bamba
* 4.Moss Moss
* 5.Saree
* 6.Jobless Corner 2 (skit)
* 7.Sweet Kid ulimi twister
* 8.Hamunitishi
* 9.Deux Train
* 10.Leo ni Leo
* 11.Nimefika 'Jo'
* 12.Saree
* 13.Kamaiko (skit)

## Tuzo 
**Alishinda**

* Kisima Music Awards 2003 - Nyimbo ya mwaka ( "Bumba Train") & Mwanaume Mwanamziki wa mwaka, Albamu ya Mwaka ( "Nimefika")

**Kuchaguliwa**

* Kora Awards 2003 - Mwanamziki Bora Afrika Mashariki 
* Tanzania Music Awards 2004 - Albamu bora Afrika Mashariki( "Nimefika") 

## Marejeo
## Viungo vya nje 
* Ogopa DJs Tovuti rasmi 
* Trueblaq 

Jamii:Waliozaliwa 1981
Jamii:Waliofariki 2003
Jamii:Wanamuziki wa Kenya
Jamii:Watu wa Kenya
Jamii:Kenya
Apizaco, Tlaxcala

thumbnail|right|200px|Apizaco, Tlaxcala

**Apizaco** ni mji mkubwa wa pili katika jimbo la Tlaxcala. Mwaka 2005 idadi ya wakazi ilikuwa 49,459. Eneo lake ni 21.94 km². Mji upo m 2406 kutoka juu ya usawa wa bahari. 

Mji ulianzishwa mwaka 1866.

]]
]]

Jamii:Miji ya Mexiko
Mlango wa Korea

thumb|350px|Ramani inayoonyesha Mlango wa Bahari wa Korea
**Mlango wa Korea** ni mlango wa bahari baina ya Korea Kusini na nchi ya Japani. Mlango huu unaunganisha Bahari ya Uchina ya Mashariki na Bahari ya Japani kwa upande wa kaskazini-magharibi mwa Bahari ya Pasifiki. Mlango umegawanyika na Kisiwa cha Tsushima kwa upande wa magharibi mwa kanda ya Mlango wa Tsushima (kanda ya mashariki).

## Jiografia
Kwa upande wa kaskazini imepakana na pwani ya kusini mwa Peninsula ya Korea, na kwa upande wa kusini ipo kusini-magharibi mwa Visiwa vya Japani vya Kyūshū na Honshū. Ipo takriban 200&nbsp;km (maili 120) upana na wastani ina kina cha mita 90 hadi 100 (300&nbsp;ft).

Kisiwa cha Tsushima inawagawanya Mlango wa Korea katika kanda ya magharibi na Mlango wa Tsushima. Kanda ya magharibi ina kina kirefu cha (mita 227) na mwembamba sana kuliko Mlango wa Tsushima.

## Marejeo
#  For example,  Russo-Japanese War Research Society
#   Japan Hydrographic Association
#   Ministry of the Environment, Japan
#  
#   Hydrographic and Oceanographic Department, Japan Coast Guard

## Viungo vya nje
* Encyclopedia Britannica article 
* Oceanographic Characteristics of the Korea Strait, from KORDI 

Jamii:Milangobahari ya Asia
Jamii:Milangobahari ya Pasifiki
Umoja wa Muungano wa Afrika

thumb|250px|Nchi za Umoja wa Maungano ya Afrika buluu: nchi zilizounda OAU;kijani: nchi zilizojiunga hadi 1969kichungwa: nchi zilizojiunga hadi 1979nyekundu:Zimbabwe ilijiunga 1982dhambarau:nchi zilizojiunga tangu 1990
**Umoja wa Muungano wa Afrika** (Kiingereza: Organisation of African Unity, **OAU**; Kifaransa: Organisation de l'Unité Africaine, OUA) ulikuwa jumuiya ya nchi huru za Afrika iliyoanzishwa 1963 na kudumu hadi 2002. Ulikuwa mtangulizi wa Umoja wa Afrika ambao ni jumuiya ya nchi za Afrika tangu Julai 2002.

OAU iliundwa tarehe 25 Mei 1963 mjini Addis Abeba na nchi 30 za Afrika. Kwenye mkutano wa 11 Julai 2001 Mkutano Mkuu uliamua kuunda Umoja wa Afrika kama haua mpya kwenye harakati ya kuungana Afrika na OAU ilifungwa tar. 9 Julai 2002.

Mwishoni nchi zote za Afrika zilikuwa wanachama isipokuwa Moroko iliyojitenga mwaka 1985 baada ya Sahara ya Magharibi kupokelewa katika OAU.

Jamii:Afrika
Madawa ya kulevya katika Mombasa

Utumiaji wa madawa ya kulevya umekuwa mojawapo kati ya masuala makubwa nchini Kenya, hasa Mombasa ambayo ni sehemu iliyoathirika zaidi ya nchi. 

Wakazi wengi hasa wanaume wameathiriwa na suala hili. La  kuhatarisha sana ni kuwa wengi wanaotumia madawa haya wako katika umri wa miaka ishirini.

Akina mama mjini Mombasa wamefanya maandamano wakitaka serikali kukomesha matumizi ya madawa ya kulevya miongoni mwa vijana katika eneo hili. Huko Kilindini mjini Mombasa kuna maeneo arobaini ambayo walevi hutambua kama 'maskani' ambapo wao hukutana ili kutumia madawa haya. 

Hivi sasa utumiaji wa heroin umepita ule wa bangi. Asilimia sabini wanaotumia madawa ya kulevya wamekiri kuwa wao hutumia heroin.

## Sababu za kuongezeka kwa utumiaji wa madawa ya kulevya
## Ukosefu wa ajira
Nchini Kenya kiwango cha ukosefu wa ajira kimo juu sana. Ukosefu wa ajira umesababisha vijana wengi kukaa ovyo bila chochote cha kufanya na hivyo kugeukia madawa ya kulevya.

## Shinikizo kutoka kwa marafiki
Hii ni moja ya sababu kuu ya kutumia madawa ya kulevya. Wengi wanaotumia madawa ya kulevya katika ukanda huu wamekubali kwamba walianza kutumia madawa kwa sababu marafiki wao wengi walikuwa wanayatumia. Wengi wa vijana ambao wanapatikana kule baharini wanatumia madawa haya ili wapate ujasiri wa kuzungumza na wateja wao.

## Ushirikina
Wakazi wengi wa eneo hili wanaamini ushirikina. Kulingana na utafiti uliofanywa nchini hivi juzi inaaminika kuwa vijana wengi katika mkoa huu unatumia madawa wanafanya hivi kwa sababu ya kujihami kutokana na uvamizi wa vizuka.

## Athari
### Uhalifu
Katika ukanda huu vijana hawa hawawezi kukaa bila kutumia dawa hizi. Dawa hizi huwa ghali mno, na la kusikitisha ni kuwa vijana hawa hawana ajira. Hii inamaanisha kuwa vile wanavyoweza kupata pesa ni kwa kuwaibia wakazi wenzao. Hii inasababisha usalama wa ukanda huu kutoaminika. 

### Maradhi
Hii ni athari kubwa ya madawa ya kulevya. Kuna maradhi mengi ambayo vijana hawa wanapata kutokana na madawa haya. Maradhi haya yanawapata vijana hawa kwa kasi mno kwa sababu ya kutokula vyema. Hawawali lakini wanaendelea kutumia madawa haya. Baadhi yao wamekuwa wendawazimu. 

Pia wanaambukizana maradhi kwa kubadilishana sindano. Hii imesababisha kusambaa kwa UKIMWI katika eneo hili.

### Kukosekana kwa maendeleo
Madawa ya kulevya pia yamesababisha kutoendelea katika maeneo mengi ya Mombasa ambayo ndiyo bandari kubwa katika Afrika Mashariki. Hii ni kutokana na uhaba unaosababishwa na baadhi ya wanaotumia madawa ya kulevya ambao huwashambulia wakazi wa maeneo haya. Jambo hili hutisha wafanyabiashara na kuwafanya wahamie mbali. Vijana hawa pia huwa wavivu na hawataki kufanya jambo lolote ambalo laweza kusaidia kukuza maeneo hayo, wao wanataka kuketi na kuvuta bangi.

### Kifo
Mwishowe athari hizi zote zaelekeza kaburini. Kiwango cha vifo katika ukanda huu kinaongezeka kwa kasi mno. Vijana wengi wanaaga dunia katika miaka yao ya thelathini. Vifo hivi vinasababishwa hasa na maradhi yanayoletwa na madawa ya kulevya. Hili ni jambo linaloitia nchi ya Kenya wasiwasi.

## Marejeo
## Viungo vya nje
* All Africa
* BBC

Jamii:Madawa ya Kulevya
Jamii:Mombasa
Zana

ilikuwa moja kati ya zana za kwanza zilizotengezwa na wanadamu.]]
**Zana** ni kifaa chochote ambacho hutumiwa na binadamu ili kuweza kumrahisishia kazi zake za kila siku na kuleta ufanisi katika matokeo ya kazi anayoifanya pamoja na kuhifadhi muda.

Mifano ya zana ni jembe la mkono, toroli, mashine ya kufyatua tofali, kisu, panga na nyingine nyingi ambazo hurahisisha kazi.
 
Zana zina faida mbalimbali ambazo ni:
#Husababisha ufanisi wa kazi
#Huokoa muda kwani kazi humalizika baada ya muda mfupi
#Huongeza uzalishaji
#Husaidia katika kuboresha bidhaa

Kwa ujumla zana ni chombo muhimu sana katika maisha ya kila siku ya binadamu ili kuleta maendeleo katika jamii.

## Viungo vya Nje
*
Makazi (ekolojia)

wa Afrika]]

**Makazi** (kwa Kiingereza na Kilatini: *habitat*) kwa maana ya elimu ya ekolojia ni eneo au mazingira ambayo ni makao ya mnyama au mmea fulani au aina nyingine ya viumbe hai. Ni mazingira ya asili ambapo kiumbe huishi, au mazingira ambayo yanazunguka idadi ya jamii.

## Ufafanuzi
Neno "idadi" huhusishwa na "kiumbe" kwa sababu, inawezekana kuelezea mazingira ya dubu mweusi mmoja, hatuna uwezo wa kutafuta dubu fulani au mmoja lakini kambi ya muungano wa dubu wakati wa kuzaa amabao huwa mahali fulani. Pia, makao hayo huweza kuwa tofauti na makao mengine ya kundi tofauti la dubu weusi. Hivyo, si jamii wala binafsi ambapo jina makazi kutumika.

### Makazi madogo
Makazi madogo ni eneo ambalo ni nyumbani mwa viumbe wadogo sana, kama vile chaa wa mbao. Makazi madogo ni makazi ndani ya makazi makubwa, kwa mfano, kuni katika mti ulioanguka. Wadudu huishi kwenye makazi madogo, lakini kipande cha mti kinaweza kuwa makazi madogo kwani nyoka wanaweza kuishi ndani yake. Mazingira madogo ni eneo linalozunguka na masuala ya mmea binafsi au mnyama ndani ya makazi yake.

## Makazi ya binadamu
Makazi ya binadamu ni mazingira ambayo binadamu huishi na kuingiliana.

Kwa mfano, nyumba ni makazi ya binadamu, ambapo binadamu hulala na kula.

### Aina zake
Kuna makazi ya mjini na makazi ya vijijini. 

Makazi ya mjini ni aina ya makazi ambayo watu wanajenga nyumba zao mijini, karibu na wenzao wengi.

Makazi ya vijijini ni aina ya makazi ambayo watu hujenga nyumba zao sehemu za vijijini.

## Tazama pia 
* Hifadhi ya makazi
* Uharibifu wa makazi

## Marejeo
## Viungo vya nje 
*Makazi ya Binadamu, Mazingira, Shirika la Elimu na Afya (Türkiye) 
*Muingiliano wa Makazi Katika Pwani  kutoka Chuo Kikuu cha Delaware cha Utafiti wa Majini na Ardhi
Lucy Kibaki

**Lucy Muthoni Kibaki** (1940 - 26 Aprili, 2016) alikuwa mke wa Rais wa Kenya Mwai Kibaki, yaani alikuwa Mwanamke wa Kwanza wa Kenya (2003-2013).

Alizaliwa Mukurwe-ini mwaka wa 1940 kwa Rev. John Kagai na Rose Nyachomba, katika Mlima Kenya. Alifunzwa kuwa mwalimu, na akapandishwa cheo hadi kuwa mwalimu mkuu katika chuo cha mafunzo ya Ualimu huko Kiambu.

## Familia
Alikutana na Mwai Kibaki mwaka wa 1960, na walifunga ndoa mwaka wa 1962. Wanandoa wana watoto wanne: Judy Wanjiku, Jimmy Kibaki, David Kagai, na Tony Githinji. Bi. Kibaki ni mlezi wa Shirika la Chama cha Viongozi Wasichana.

## Tukio la Nation
Anajulikana kwa uhuru wake wa upekee na hasira yake. Mwaka wa 2005 alipokea vyombo vya habari vya kimataifa kipaumbele kwa kushambulia ofisi ya Nation Media Group (wachapishaji wa The Daily Nation, gazeti la Kenya) na walinzi sita, baada ya kuchukua suala la jarida liliotoa taarifa yake ya kutoelewana kwake na Abdoulaye Makhtar Diop, aliyekuwa Mkurugenzi wa Benki ya Dunia kwa Senegal.

## Tukio lifuatalo la Nation 
Mwezi Mei 2006, aliumba utata zaidi kwa kusema kwamba vijana nchini Kenya "hawana biashara" kwa kutumia kondomu. Lucy Kibaki aliita wito kwa wanafunzi katika shule siku wa kutunikiwa zawadi wajihini na ngono ili waepuka kuambukizwa na viini vya ukimwi. Yeye ndiye mwenyekiti wa Shirika la Wake arobaini wa Kwanza Afrika wanaopinga Ukimwi.

## Tukio la Kuzaba 2007
Tarehe 12 Desemba 2007 alimzaba kofi afisa rasmi wa serikali aliyechanganisha jina lake na lile la Mary Wambui, mwanamke ambaye amekuwa akiripotiwa kuwa rais mke wa pili. Lucy Kibaki alimzaba kofi Katibu wa kanuni Utawala wa Serikali baada ya kumtambulisha kama "Wambui" wakati wa sherehe ya tuzo ya rais, NTV huru iliripoti.

Katibu wa kanuni Utawala wa Serikali, Francis Musyimi, alisimamishwa kwa ghafla kuwa muajibu katika sherehe katika Ikulu mjini Nairobi na alibebwa juu kwa juu na usalama wa nguvu, NTV. Musyimi ni maradufu kama Naibu Katibu wa Baraza la Mawaziri.

## Tukio la Hujumu 2008
Mwaka wa Januari 2008, mbunge wa Kenya wa Imenti ya Kati Gitobu Imanyara alimshtaki Lucy Kibaki kwa shambulio na kutishia kwenda mahakamani kumdaha Mke wa Kwanza juu ya madai ya tukio. Alikanusha madai haraka, akimlaumu Imanyara kwa jaribio la malipizi baada ya kushindwa kupata kiti cha naibu mnenaji wakati wa uchaguzi wa Bunge.

## Kazi ya Hisani
Bibi Kibaki anajulikana kwa kusaidia walio na mazuizi na watu walemavu.

## Marejeo
Jamii:Waliozaliwa 1940
Jamii:Watu wa Kenya
Jamii:Waliofariki 2016
Microsoft

thumb|Windows

thumb|Mti unaotunzwa na Microsoft karibu na ofisi ya Dell, Bangalore, India.
**Microsoft Corporation** ni kampuni ya kimataifa ya teknolojia ya kompyuta.  Neno *Microsoft* ni neno unganifu lilitokana na maneno ya Kiingereza "microcomputer" na "software". 

Kampuni ilianzishwa na William Henry Gates III (anayefahamika zaidi kama Bill Gates) na Paul Allen 04 Aprili 1977, ili kuendeleza na kuuza mifumo-ongozo rahisi kwa ajili ya kompyuta ndogo za Altair 8800. Kampuni hili liliinuka na kutawala soko la utengenezaji wa mifumo-ongozo ya kompyuta binafsi kupitia mfumo wake unaojulikana kama MS-DOS (Microsoft - Disk Operating System) katikati ya miaka ya 1980, ikifuatiwa na programu ya Microsoft Windows.

Makao makuu yako Redmond, Washington, Marekani.

Kampuni hii inaendeleza, kutengeneza, kutoa leseni, kusaidia na kuuza programu za kompyuta, vifaa vya umeme, kompyuta binafsi pamoja na huduma zihusianazo na hizo. Programu yake ya kompyuta ijulikanayo sana ni mfumo ongozo wa kompyuta wa Microsoft Windows, na programu nyingine kama vile, Microsoft Office, na Internet Explorer pamoja na Edge Web. Vifaa vyake maarufu ni vifaa michezo vya Xbox pamoja na mfumo wa kioomguso uitwao Microsoft Surface lineup kwa ajili ya kompyuta binafsi. 

Kwa mwaka wa 2016, ndiyo kampuni kubwa duniani yenye kutengeneza programu za kompyuta kwa makusanyo ya jumla, na ni moja kati ya kampuni zenye thamani kubwa zaidi duniani. Microsoft ni kampuni iliyoko nafasi ya 31 katika orodha ya mwaka 2018 ya Fortune 500 ya mashirika makuu makubwa ya Marekani na mapato ya jumla.

## Historia
Microsoft ni kampuni kubwa ya teknolojia ya habari iliyoanzishwa mnamo tarehe 4 Aprili mwaka 1975, na Bill Gates na Paul Allen huko Albuquerque, New Mexico, Marekani. Kampuni hii ilianza kama kampuni ya kuuza lugha ya programu ya msimbo kwa kompyuta, lakini haraka ikawa mmoja wa watengenezaji wakubwa wa programu za kompyuta ulimwenguni.

Historia ya Microsoft imejaa mafanikio na uvumbuzi wa teknolojia. Mwaka 1985, kampuni hiyo ilizindua Windows 1.0, mfumo wa uendeshaji wa kompyuta uliofanikiwa kwa soko kwa kutumia mwonekano wa picha. Tangu wakati huo, Microsoft imekuwa ikitoa matoleo mengi ya Windows pamoja na bidhaa nyingine kama vile Microsoft Office Suite, Internet Explorer, na Xbox.

Katika miaka ya 1990 na 2000, Microsoft ilikuwa kiongozi katika soko la programu ya kompyuta na inasemekana kuwa mojawapo ya kampuni za teknolojia tajiri zaidi ulimwenguni. Walakini, kampuni hiyo imekabiliwa na changamoto kadhaa za kisheria na ushindani wa soko katika miaka ya hivi karibuni.

Leo, Microsoft bado ni mojawapo ya makampuni ya teknolojia yenye ushawishi mkubwa ulimwenguni, ikitoa suluhisho za programu na vifaa vya kompyuta kwa watumiaji binafsi na wafanyabiashara.

## Tanbihi 
## Viungo vya nje 
* Microsoft - *tovuti rasmi* 

Jamii:Kompyuta
Jamii:kampuni za Marekani
Gauni

thumb|right|200px|Sir Christopher Hatton katika full-length, fur-lined gown kwa kunyongwa sleeves, c. 1591

**Gauni** (kutoka Kilatini *gunna)* ni vazi la nje linalovaliwa kutoka magotini hadi miguuni limekuwa likivaliwa na wanaume kwa wanawake katika nchi zaUlaya kutoka Zama za mwanzo za karne ya kumi na saba (na kuendelea leo katika baadhi ya fani); baadaye, *gauni*  ilikuwa inatumika kama vazi la  mwanamke yeyote inayoonekana kama muunganiko wa nguo ya juu  na  sketi. 

Kwa muda  mrefu, gauni pana zinazoitwa Banyan zilikuwa zinavaliwa na wanaume katika karne ya kumi na nane kama kanzu rasmi.

Gauni zinazovaliwa siku hizi za leo na wasomi, mahakimu, na baadhi ya makasisi zimetokana moja kwa moja na mavazi ya kila siku yaliyovaliwa na watangulizi wao, yalidhibitika kama sare katika karne ya kumi na sita na kumi na saba.

## Mavazi ya wanawake 
Kwa mitindo ya wanawake, *gauni*  katika jamii ya Kiingereza  ilikuwa kama aina ya nguo, lakini mara nyingi zaidi katika karne ya kumi na nane kutokana na ongezeko la nguo gauni lilianza kuvaliwa kama koti fupi (iitwayo katika Kifaransa *robe)*  ukilinganisha na gauni fupi au gauni fupi za kulalia mwishoni mwa  karne ya kumi na nane.

Kabla ya kipindi cha Victoria, neno "mavazi" kwa kawaida yalijulikana kwa ujumla kwa ajili ya wanaume au wanawake (kama vile katika misemo "Vazi la usiku", "Vazi la asubuhi", "Vazi la safari", "vazi Kamili" nk .) kama vazi maalumu - na wengi-walitumia neno la Kiingereza enye sketi kwa mwanamke na  vazi hilo lilikuwa ni "gauni" (kama katika riwaya ya Jane Austen).

Mwanzoni mwa karne ya ishirini, *gauni*  na *"frock"*  yalikuwa kimsingi sawa na *mavazi,*  ingawa *gauni*  mara nyingi zaidi kutumika rasmi au vazi nzito na *"frock"*  kama vazi jepesi na lisilo rasmi.

Katika miongo michache iliyopita *gauni*  lilipoteza maana yake kwa  ujumla kama vazi la mwanamke huko Marekani kutokana na upendeleo wa *mavazi.*  Leo hii matumizi yake katika upande wa Uingerezalimekuwa ni vazi la kihistoria au kuvaliwa katika kesi rasmi kama gauni la jioni na gauni la harusi.

## Tazama pia 
* Grand boubou, gauni ya Afrika Magharibi
* Sketi
* Mavazi
* Frock
* Joho
* Banyan (nguo)
* Nguo za kiterminologi

### Aina za gauni 
*Vazi la kitaaluma *(kat na gauni)* 
*Gauni ya mpira
*Gauni ya kulalia
*Gauni za sherehe
*Gauni za jioni
*gauni za hospitali
*gauni ya usiku
*Gauni za upasuaji
*Gauni za Chai
*Gauni za harusi

## Marejeo 
* Arnold, Janet: ''mifumo ya Fashion 2: Englishwomen's dresses na Ujenzi yao C.1860-1940,*  Wace 1966, Macmillan 1972. Tani revised edition, Drama Books 1977. ISBN 0-89676-027-8
* Ashelford, Jane: *The Art of Dress: Nguo na Society 1500-1914,*  Abrams, 1996. ISBN 0-8109-6317-5
* Black, J. Anderson na Madge Garland: *A History of Fashion,''  Morrow, 1975. ISBN 0-688-02893-4

Jamii:Mavazi
Jamii:Historia ya Ulaya
Redsan

**Redsan**  (jina halisi: **Swabri Mohammed**; amezaliwa 1981) ni mwanamuziki wa reggae pamoja na ragga kutoka Kenya. 
 
Albamu yake ya kwanza, "Seasons of the sun" ilitolewa mwaka 2002 chini ya '''Ogopa DJ's** Nyimbo zilizojulikana kwenye albamu hiyo ni kama "Julie" na **Wanipa Raha'*.
 
Baadaye, alisajiri na Southwest Records, ambapo alitoa albamu yake ya pili,"Red" mnmamo mwaka wa 2004. Ilikuwa na nyimbo maarufu kama "Kuku" na "Apakatwe". Albamu yake ya tatu, *Pioneer,*  ilitolewa mwaka wa 2006, na ilikuwa na nyimbo "Kenyan" na "Touch". 
 
Redsan ameweza kuzuru mara kadhaa nchini Marekani na Ulaya.
 
Amewahi kushinda katika sehemu kadhaa katika Chaguo La Teeniez na pia Kisima Awards. Katika Tanzania Music Awards ya **2006** albamu yake *Pioneers'' iliteuliwa katika kiwango cha albamu bora Afrika Mashariki mnamo mwaka wa 2006 katika Pearl of Africa Music Awards alishinda katika sehemu ya Msanii bora mwanaume kutoka Kenya.

## Tanbihi
Jamii:Waliozaliwa 1981
Jamii:Watu walio hai
Jamii:Wanamuziki wa Kenya
Zeitgeist

**Zeitgeist** *(tamka tsait-gaist)* ni neno la lugha ya Kijerumani lililopokelewa katika Kiingereza na kutoka hapa kupitishwa kwa lugha mbalimbali kimataifa. Ni muungano wa maneno "Zeit" *wakati* na Geist *roho* kwa hiyo maana yake ni "roho ya wakati".

Hutumiwa kutaja mwelekeo wa kiutamaduni, kiakili, kisayansi au kisanii wa watu wengi katika kipindi fulani. 

## Chimbuko
Dhana ya *zeitgeist* ilikuwa maarufu tangu mwanafalsafa Johann Herder Gottfried aliyeitumia kutaja mwelekeo wa kiroho wa karne. Neno lilipokelea na waandishi maarufu kama Schiller na Goethe na kuingia katika lugha za Ulaya.

## Mifano
Kwa mfano baada ya mapinduzi ya Kifaransa 1789 watu wengi katika Ulaya walivutwa na mabadiliko yake wakitafakari hatua za kufanana katika nchi zao. Hapa wengi walisema "zeitgeist" ya kipindi hiki katika Ulaya ilikuwa kimapinduzi. Vivyo hivyo tangu nchi nyingi za Afrika kupata uhuru mnamo 1960 "zeitgeist" katika Afrika ilikuwa ya kujiamini, kujenga taifa na kuwa na matumaini mengi.

Mabadiliko ya fesheni yanayoonekana kwenye mavazi ya watu wakati mwingine ni pia dalili ya aina ya "zeitgeist". Kuna mifano mingi kama vile uenezaji wa blue jeans katika nchi nyingi zilizokuwa zamani suruali ya wafanyakazi ya mikono lakini zilianza kuenea duniani pamoja na muziki wa rock na kuwa ishara ya uhuru wa kibinafsi zikivaliwa na wasanii wengi na siku hizi katika nchi kadhaa hata kwenye mazingira ya ofisini pamoja na watu wengi nje ya kazi.

Magazeti kama vile Guardian.co.uk yana kurasa zinazojadili habari za mielekeo mipya katika muziki, falsafa, fesheni au teknolojia chini ya kichwa "zeitgeist". 

Google kila mwaka hutoa orodha ya maneno yanayotafutwa zaidi na watumiaji wake ("most searched keywords annually") chini ya kichwa hiki ca "zeitgeist".

## Marejeo
## Viungo vya nje
* Adolph Kikristo Klotz
* Adolf Kikristo Klotz  katika: Meyers Konversations-Lexikon, 4. Aufl., 1888, Kitabu cha. 9, Ukurasa 859
* Zeitgeist, Historia ya Ideas 

Jamii:Falsafa
Collins Injera

**Collins Injera**  (amezaliwa 18 Oktoba 1986) ni mchezaji wa raga kutoka Kenya ambaye anajulikana kwa mafanikio yake kwa timu ya taifa ya raga ya wachezaji saba ya Kenya.

## Historia 
Injera alianza kucheza raga akiwa shule ya sekondari ya Vihiga huko mjini Vihiga. Baada ya kuhitimu mwaka 2005, yeye alijiunga na timu ya kijeshi ya Ulinzi iliyokuwa ikicheza katika Ligi ya raga ya Kenya. Baadaye timu hiyo ilivunjwa na alihamia Mwamba RFC jijini Nairobi - timu ambapo ye anacheza kwa wing'i.

Sasa yeye ni mchezaji imara kwenye kikosi cha timu ya taifa Sevens ya Kenya. Injera alipata nafasi kwenye timu hii wakati wa 2006 Dubai Sevens na kucheza katika Kombe la Dunia la 2009 Rugby Sevens ambapo Kenya ilifika nusu fainali. Yeye alikuwa mwenye alama mingikatika {0 2008-09 IRB Sevens World Series{/0} ambapo alifunga alama 42. Yeye pia alifunga pointi 210 na kumaliza wa pili nyuma ya Ben Gollings wa Uingereza katika ujumla wa pointi. Injera pia alibuniwa katikaIRB sevens - mchezaji wa mwaka tuzo  ambayo hatimaye ilishinda na Ollie Phillips wa Uingereza 

Injera pia alicheza kwa Kenya timu ya taifa ya wachezaji 15 kila upande(15s), katika kutaka kuhitimu Kombe la Dunia la 2011 

Kaka yake mkubwa Humphrey Kayange ni nahodha wa kikosi cha sevens cha Kenya. Ndugu yao mdogo Michael Agevi hucheza raga kwenye timu ya sekondari ya Kakamega.

## Tanbihi 
Jamii:Wachezaji wa Kenya
Jamii:Waliozaliwa 1986
Jamii:Watu walio hai
Kenya Power and Lighting Company

**Kenya Power and Lighting** *(KPLC)* ni kampuni inayohusika na maambukizi ya umeme na usambazaji wa umeme nchini Kenya. KPLC ni kampuni ya kitaifa ya shirika la umeme inayosimamia upimaji wa mita ya umeme, toleo ya leseni, fakturering, huduma ya umeme wa dharura na mahusiano ya mteja.. Makao makuu ya KPLC yako katika Electricity House, Harambee Avenue jijini Nairobi; inaendesha ofisi nyingi kote nchini Kenya.

Kutokana na matatizo ya mara kwa mara za upatikanaji wa umeme nchini kampuni inatajwa pia kwa jina la kutania "Kenya Power and Darkness".

## Marejeo
Jamii:Kampuni zilizoorodheshwa katika Soko la Hisa la Nairobi
Jamii:Kampuni za Kenya
Jamii:uchumi wa Nairobi
Gran Turismo (mchezo wa video)

**Gran Turismo**  (kawaida huandikwa **GT**  au **GT1**) ni mchezo wa kuendesha motoka ulioundwa na Kazunori Yamauchi. *Gran Turismo*  ilitengenezwa na polyphony Digital na kwanza ilichapishwa na Sony Computer Entertainment mwaka 1997 kwa PlayStation video. Awali mchezo huu uliuzwa katika Ujapani tu lakini umaarufu wa mchezo umesababisha kuundwa kwa toleo la Marekani na kisha toleo la Ulaya ambao inauzwa katika nchi nyingine.

## Jinsi inavyochezwa
*Gran Turismo*  Kimsingi kuzingatia uendeshaji wa magari/udereva. Mchezaji huendesha motokaa kushindana dhidi ya madereva wengine katika barabara mbalimbali za mashindano.

*Gran Turismo*  ina magari 178  na barabara 11.

## Mapokezi
Mchezo huu ulisifiwa na wakosoaji wakiwemo IGN (9.5/10), Gamespot(8.6/10) na gazeti rasmi la Playstation (5 / 5). Kufikia 30 Aprili 2008, mcezo huu umeuza kopi milioni 2.55 katika Ujapani, 10000 katika Asia ya Kusini, milioni 4.3 katika Ulaya, na milioni 3.99 Amerika ya Kaskazini kwa jumla ya kopi milioni 10.85.

## Viungo vya Nje
**Gran Turismo* official site
*The Greatest Games of All Time: *Gran Turismo*, GameSpot
*
*Official soundtrack 
* 
*

Jamii:Michezo ya kompyuta
Los Mochis, Sinaloa

**Los Mochis** (los 'motʃis) ni mji mkubwa wa pili na mji wa pwani katika jimbo la Sinaloa.  Mwaka 2005 ilikuwa na wakazi 231,977 mjini.

Mji upo m 17 kutoka juu ya usawa wa bahari.

Mji ulinazishwa na Benjamin F. Johnston mwaka 1903. Alikuwa ni mfanyabiashara wa Marekani.  

220px|thumb|left
250px|thumb|left

Jamii:Miji ya Mexiko
Msitu wa Mau

**Msitu wa Mau** ni msitu tata katika Bonde la Ufa nchini Kenya. Ni msitu asili wa milimani ulio mkubwa zaidi katika Afrika Mashariki. Msitu tata wa Mau una eneo wa hektari 273300.

Maeneo ya misitu yana baadhi ya viwango vya juu kabisa ya mvua nchini Kenya  Mito kadhaa huanza kutoka misitu hii, ikiwemo mto Ewaso Ng'iro (kusini), mto Sondu, Mto Mara na Mto Njoro. Mito hiyo hulisha Ziwa Viktoria, Ziwa Nakuru na Ziwa Natron 

Mnamo 15 Julai 2008, Waziri Mkuu Raila Odinga alitoa amri kwamba uhamisho utekelezwe kabla ya mwezi wa  Oktoba 2008, ili kulinda misitu kutokana na uharibifu  Amri hii imepingwa na baadhi ya wanasiasa wa eneo la Bonde la Ufa, wakiongozwa na Isaac Ruto. Baadhi ya wanasiasa, wakiongozwa na waziri wa kilimo William Ruto, walipendekeza kwamba iwapo uhamisho utatekelezwa, serikali inapaswa kuwatengea ardhi wanaohamishwa mahali pengine 

## Marejeo 
## Viungo vya nje 
* Mau Forest Community Association  (MACOFA)

Jamii:Misitu ya Kenya